PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ২৫ নভেম্বর, ২০২০
ভারতে করোনা নমুনা পরীক্ষায় অপ্রত্যাশিত বৃদ্ধি, মোট নমুনা পরীক্ষার সংখ্যা প্রায় ১৩.৫ কোটি, নমুনা পরীক্ষা বাড়ার সঙ্গে সঙ্গে আক্রান্তের হারও ক্রমাগত কমছে
ভারতে গত জানুয়ারি থেকে করোনা নমুনা পরীক্ষার পরিকাঠামোয় ধারাবাহিক অগ্রগতি হয়েছে। দেশে গত ২৪ ঘন্টায় ১১ লক্ষ ৫৯ হাজারেরও বেশি নমুনা পরীক্ষা হয়েছে। দেশে আজ আক্রান্তের হার আরও কমে হয়েছে ৬.৮৪ শতাংশ। দৈনিক-ভিত্তিতে আক্রান্তের হার দাঁড়িয়েছে ৩.৮৩ শতাংশ। ভারতে সুস্পষ্টভাবে করোনায় আক্রান্তের সংখ্যা ৪ লক্ষ ৪৪ হাজার ৭৪৬, যা মোট আক্রান্তের কেবল ৪.৮২ শতাংশ। সুস্থতার হার বেড়ে হয়েছে ৯৩.৭২ শতাংশ। দেশে আজ পর্যন্ত সুস্থ হয়েছেন ৮৬ লক্ষ ৪২ হাজারেরও বেশি। একইভাবে, সুস্থতার সংখ্যা কেবল আক্রান্তের সংখ্যার মধ্যে ফারাক আরও বেড়ে হয়েছে ৮১.৯৮ হাজার ২৫।
নজরদারি, সংক্রমণ এবং সতর্কতা সম্পর্কিত স্বরাষ্ট্র মন্ত্রকের নীতি-নির্দেশিকা
কেন্দ্রীয় স্বরাষ্ট্র মন্ত্রক আজ নজরদারি, সংক্রমণ ও সতর্কতা অবলম্বন সম্পর্কিত নীতি-নির্দেশিকা জারি করেছে। এই নীতি-নির্দেশিকা পয়লা ডিসেম্বর থেকে আগামী ৩১শে ডিসেম্বর পর্যন্ত কার্যকর থাকবে। আজ জারি হওয়া নীতি-নির্দেশিকার মূল উদ্দেশ্যই হ’ল কোভিড-১৯ সংক্রমণের গতি-প্রতিরোধে যে সাফল্য অর্জিত হয়েছে – তা অটুট রাখা। চলতি উৎসব মরশুমে কয়েকটি রাজ্য ও কেন্দ্রশাসিত অঞ্চলে নতুন করে করোনায় সংক্রমিত হওয়ার ঘটনা বৃদ্ধি পাওয়ার প্রেক্ষিতে স্বরাষ্ট্র মন্ত্রকের পক্ষ থেকে এই নীতি-নির্দেশিকা জারি করা হয়েছে। রাজ্য ও কেন্দ্রশাসিত অঞ্চলগুলি পরিস্থিতির মূল্যায়নের ওপর ভিত্তি করে স্থানীয়ভাবে নিষেধাজ্ঞা আরোপ করতে পারে, যাতে কোভিড-১৯ সংক্রমণ ছড়িয়ে পড়া থেকে প্রতিরোধ করা যায়।
কোভিড-১৯ সম্পর্কে মুখ্যমন্ত্রীদের সঙ্গে ভার্চ্যুয়াল বৈঠকে প্রধানমন্ত্রীর সমাপ্তিসূচক ভাষণের মূল অংশ
প্রধানমন্ত্রী ২৬শে নভেম্বর ২০২০র রি-ইনভেস্টের উদ্বোধন করবেন
প্রধানমন্ত্রী শ্রী নরেন্দ্র মোদী ২৬শে নভেম্বর বিকেল ৫টা ৩০ মিনিটে ভার্চুয়ালী তৃতীয় আন্তর্জাতিক পুনর্নবিকরণযোগ্য জ্বালানীর বিনিয়োগ বৈঠক ও প্রদর্শনী  –এর উদ্বোধন করবেন। নতুন ও পুনর্নবিকরণযোগ্য জ্বালানী মন্ত্রক ২৬ থেকে ২৮শে নভেম্বর এই সম্মেলনের আয়োজন করেছে। প্রসঙ্গ রি-ইনভেস্ট ২০২০ : - ২০২০র রি-ইনভেস্টের মূল ভাবনা হল “স্থিতিশীল জ্বালানীর পরিবর্তনের জন্য উদ্ভাবন”। ৩ দিনের এই সম্মেলনে পুনর্নবিকরণযোগ্য ও ভবিষ্যৎ জ্বালানী, উৎপাদক, উন্নয়ন , উদ্ভাবক ও বিনিয়োগকারীদের প্রদর্শনী অনুষ্ঠিত হবে। ৭৫টি আন্তর্জাতিক মন্ত্রী পর্যায়ের প্রতিনিধি দল, ১০০০এর বেশি আন্তর্জাতিক শিল্পের প্রথম সারির কর্ণধাররা ও ৫০,০০০ প্রতিনিধি এই সম্মেলনে যোগ দেবেন বলে আশা করা হচ্ছে। পুনর্নবিকরণযোগ্য জ্বালানীর উন্নয়ন ও ব্যবহারকে বিশ্বজুড়ে বাড়াতে এবং ভারতে জ্বালানীর সঙ্গে যুক্ত সংস্থাগুলির আন্তর্জাতিক বিনিয়োগকারীদের সঙ্গে যোগাযোগ করিয়ে দেওয়াই সম্মেলনের মূল উদ্দেশ্য। ২০১৫ এবং ২০১৮ সালে এর আগে যে ২টি সম্মেলন হয়েছিল, তার সাফল্যের উপর ভিত্তি করে এবং পুনর্নবিকরণযোগ্য জ্বালানী ক্ষেত্রে আন্তর্জাতিক সম্প্রদায়কে বিনিয়োগে আকৃষ্ট করাও সম্মেলনের আরেকটি উদ্দেশ্য।
ভারত ও মায়ানমারের মধ্যে যৌথ বাণিজ্য কমিটির সপ্তম বৈঠক
ভারত ও মায়ানমারের মধ্যে যৌথ বাণিজ্য কমিটির সপ্তম বৈঠক মঙ্গলবার ভার্চ্যুয়াল পদ্ধতিতে আয়োজিত হয়। বৈঠকে ভারতের হয়ে পৌরহিত্য করেন কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল এবং মায়ানমারের হয়ে সেদেশের বাণিজ্য মন্ত্রী ডঃ সান মিয়েন্ড। বৈঠকে উভয় পক্ষই কোভিড-১৯ চ্যালেঞ্জ মোকাবিলায় নিজেদের প্রস্তুতি পর্যালোচনার পাশাপাশি, ওষুধ ও স্বাস্থ্য ক্ষেত্র সহ পরম্পরাগত চিকিৎসা-পদ্ধতি ক্ষেত্রে সহযোগিতা আরও বাড়ানোর ব্যাপারে সহমত হন।
কেন্দ্রীয় মন্ত্রী শ্রী পীযূষ গোয়েল ভারতীয় শিল্পকে গুণমান ও উৎপাদনশীলতার উন্নতির দিকে মনোনিবেশ করার আহ্বান জানিয়েছেন
কেন্দ্রীয় শিল্প ও বানিজ্য মন্ত্রী শ্রী পীযূষ গোয়েল ভারতীয় শিল্পকে গুণমান এবং উৎপাদনশীলতার উন্নতির দিকে মনোনিবেশ করার আহ্বান জানিয়েছেন। আজ বিভিন্ন শিল্প সংগঠন গুলির প্রতিনিধিদের সঙ্গে মতবিনিময় করে তিনি বলেন, এ বিষয়ে তাঁদের বুদ্ধিদীপ্ত সহযোগিতার প্রয়োজন যাতে ভারত উচ্চমানের দক্ষ উৎপাদনকারী, ব্যবসায়ী ও সেবা প্রদানকারী দেশ হিসেবে স্বীকৃতি পেতে শুরু করে। তিনি বলেন যে, বিষয়টি বিভাগীয় বা আঞ্চলিক স্তরেও করা যেতে পারে যাতে সংশ্লিষ্টদের মধ্যে মত ও অভিজ্ঞতার বিনিময় করা যায়। শ্রী গোয়েল বলেন, বড় শিল্প সংস্থাগুলি তাদের ত্রৈমাসিক ফলাফলে দেখিয়েছে যে তাদের বেশির ভাগেরই লভ্যাংশ বেড়েছে। এতেই ইঙ্গিত বহন করে যে, কোভিড জনিত অতিমারি পরিস্থিতিতেও ভারতীয় শিল্প অগ্রগতির দিকে মনোনিবেশ করতে পেরেছে। তিনি বলেন, উৎপাদন এবং গুণমান বৃদ্ধি একমাত্র এই পরিস্থিতিকে কাটিয়ে উঠতে পারবে। আজকের বৈঠকে বেশিরভাগ অংশগ্রহণকারী সরকারের সময় মতো হস্তক্ষেপ এবং কর্মসূচির মাধ্যমে শিল্প সংস্থা গুলির সমস্যার সমাধান করার জন্য কৃতজ্ঞতা প্রকাশ করেন। এই বৈঠকে শিল্প ও শিল্প সংক্রান্ত অন্যান্য দপ্তরের আধিকারিকরা উপস্থিত ছিলেন।
পিআইবি’র আঞ্চলিক কার্যালয় থেকে প্রাপ্ত তথ্য
• আসাম : রাজ্যে সোমবার আরও ১৫৭ জন করোনায় আক্রান্ত হয়েছেন। এর ফলে, সংক্রমিতের সংখ্যা ২ লক্ষ ১১ হাজার ছাড়িয়েছে। সুস্পষ্টভাবে করোনায় আক্রান্তের সংখ্যা ৩ হাজার ২১৪ এবং করোনাজনিত কারণে মৃত্যু হয়েছে ৯৭৬ জনের।
• কেরল : রাজ্য শিক্ষা দপ্তর শিক্ষক-শিক্ষিকাদের আগামী ১৭ই ডিসেম্বর থেকে বিদ্যালয়ে আসার নির্দেশ দিয়েছেন। দশম ও দ্বাদশ শ্রেণীর শিক্ষক-শিক্ষিকাদের অন্তত ৫০ শতাংশকে বিদ্যালয়ে উপস্থিত থাকতে বলা হয়েছে। দশম ও দ্বাদশ শ্রেণীর ছাত্রছাত্রীরা যাতে পুনরায় বিদ্যালয়ে এসে পঠন-পাঠন শুরু করতে পারে, তার জন্যই এই সিদ্ধান্ত। এদিকে রাজ্যে মঙ্গলবার আরও ৫ হাজার ৪২০ জন করোনায় আক্রান্ত হয়েছেন। করোনাজনিত কারণে মৃত্যুর সংখ্যা দাঁড়িয়েছে ২ হাজার ৯৫। সুস্থতার হার ৯.৪ শতাংশ।
• কর্ণাটক : রাজ্যে দ্বিতীয়বার করোনা সংক্রমণ হলে তার মোকাবিলায় যাবতীয় প্রস্তুতি নিয়ে আলাপ-আলোচনা করতে রাজ্যস্তরীয় কোভিড-১৯ কারিগরি উপদেষ্টা কমিটির বৈঠক মঙ্গলবার অনুষ্ঠিত হয়। এদিকে শিক্ষা দপ্তর প্রথম থেকে নবম শ্রেণী পর্যন্ত ছাত্রছাত্রীদের পরীক্ষা ছাড়াই পরবর্তী শ্রেণীতে উন্নীত করার ব্যাপারে চিন্তাভাবনা করছে। এক পরিসংখ্যান অনুযায়ী জানা গেছে, রাজ্যে করোনায় মৃতদের মধ্যে ৭১ শতাংশেরও বেশি পুরুষ।
• তেলেঙ্গানা : রাজ্যে গত ২৪ ঘন্টায় আরও ৯৯৩ জন করোনায় সংক্রমিত হয়েছেন, মারা গেছেন ২৪ জন। এর ফলে, করোনায় আক্রান্তের সংখ্যা ২ লক্ষ ৬৬ হাজার ছাড়িয়েছে। সুস্পষ্টভাবে করোনায় আক্রান্তের সংখ্যা ১০ হাজার ৮০০-রও বেশি। করোনাজনিত কারণে মৃত্যু হয়েছে ১ হাজার ৪৪১ জনের। রাজ্যে করোনায় সুস্থতার হার বেড়ে ৯৫.৩৬ শতাংশ হয়েছে। জাতীয় স্তরে এই হার ৯৩.৭ শতাংশ।
• মহারাষ্ট্র : রাজ্য সরকার কোভিড-১৯ টিকা বন্টনের সমস্ত পন্থা-পদ্ধতি খতিয়ে দেখার জন্য টাস্কফোর্স গঠন করেছে। মুখ্যমন্ত্রী জানিয়েছেন এই টাস্কফোর্স টিকার যোগান সম্পর্কিত বিষয়গুলি নিয়ে খুঁটিনাটি আলোচনা করবে। এদিকে রাজ্যে দৈনিক করোনায় আক্রান্তের সংখ্যা প্রায় ২৪ হাজার থেকে কমে ৫ হাজারের কাছাকাছি হয়েছে। রাজ্যে দৈনিক ৮০ হাজার কোভিড-১৯ নমুনা পরীক্ষা হচ্ছে।
• গুজরাট : রাজ্যে আরও ১ হাজার ৫১০ জন করোনায় আক্রান্ত হয়েছেন। অন্যদিকে, একদিনেই সুস্থ হয়েছেন ১ হাজার ২৭৬ জন। মোট নমুনা পরীক্ষা করা হয়েছে ৭৬ লক্ষ ৭৬ হাজারেরও বেশি। রাজ্যে এখনও পর্যন্ত করোনাজনিত কারণে ৩ হাজার ৮৮৯ জনের মৃত্যু হয়েছে।
• রাজস্থান : রাজ্যে সুস্পষ্টভাবে করোনায় আক্রান্তের সংখ্যা ২৫ হাজারেরও বেশি। আক্রান্তের সংখ্যা অবশ্য আড়াই লক্ষ ছাড়িয়েছে। সুস্থ হয়েছেন ২ লক্ষ ২০ হাজারেরও বেশি মানুষ। করোনাজনিত কারণে রাজ্যে ২ হাজার ২০০ জনের মৃত্যু হয়েছে।
• মধ্যপ্রদেশ : রাজ্যে গত তেসরা নভেম্বর থেকে সুস্পষ্টভাবে করোনায় আক্রান্তের সংখ্যা ক্রমশ বাড়ছে। গড় আক্রান্তের হার বেড়ে হয়েছে ৫.৫ শতাংশ। এদিকে মুখ্যমন্ত্রী প্রত্যেক জেলায় দায়িত্বে থাকা সিনিয়র আধিকারিকদের মহামারী নিয়ন্ত্রণে প্রয়োজনীয় ব্যবস্থা গ্রহণের নির্দেশ দিয়েছেন।
• ছত্তিশগড় : রাইপুর ও জগদলপুর বিমানবন্দরের আগত সমস্ত যাত্রীর উপযুক্ত কোভিড পরীক্ষা-নিরীক্ষার জন্য রাজ্য সরকার নীতি-নির্দেশিকা সংশোধন করেছে। সংশোধিত নীতি-নির্দেশিকায় বলা হয়েছে বিদেশ থেকে আগত সমস্ত যাত্রীকে বাধ্যতামূলকভাবে ১৪ দিন কোয়ারেন্টাইনে থাকতে হবে।
• গোয়া : রাজ্যে মঙ্গলবার আরও ১৬৭ জন করোনায় আক্রান্ত হয়েছেন, সুস্থ হয়েছেন ৮৫ জন। মঙ্গলবার আরও ২ হাজারেরও বেশি নমুনা পরীক্ষা করা হয়েছে। এর মধ্যে ১৬৭ জন করোনায় সংক্রমিত হয়েছেন। রাজ্যে সুস্থতার হার বেড়ে হয়েছে ৯৬.৯৬ শতাংশ।